Dragomir Ćulafić

Dragomir Ćulafić (Luge kod Andrijevice, 8. XI. 1940), srpsko-crnogorski književnik.

Završio je Filozofski fakultet i radio kao profesor, a sad je direktor Biblioteke "Laza Kostić" u Beogradu. Piše pjesme, priče i romane. Njegove pjesme i priče prevođene su na bugarski, engleski, mađarski, rumunski, rusinski, ruski, slovački, slovenski, makedonski. Više njegovih pjesama je komponovano...

Zastupljen je u više antologija, u školskim čitankama i u lektiri. Godine 1995. dobio je "Zlatnu plaketu" za najbolju jugoslovensku boemsku pjesmu. Njegov roman "Zvjezdano ždrijebe" proglašen je 1997. godine na Festivalu humora i satire u Lazarevcu najboljom knjigom između dva festivala. Iste godine, u konkurenciji od 76 knjiga, ušao je u najuži izbor za nagradu "Politikin zabavnik". Godine 1998. dobio je nagradu Skupštine Opštine Andrijevica za književno stvaralaštvo. Dobitnik je počasne nagrade Zmajevih dečjih igara "Zmajev štap" za 2001. godinu, kada je bio domaćin Igara. Roman "Naše leto" nagrađen je nagradom Kritike dečjeg žirija Beograda "Dositej" u 2002. godini. Roman "Ringišpil u mojoj glavi", nagrada "Večernjih novosti" -Gordana Brajovic, proglašen za najbolju knjigu 2003-2004. godine. Dobitnik nagrade "Zlatno Gašino pero" Fesivala humora za decu - Lazarevac, 2004. godine, za sveukupno knjževno delo. Poema "Još me ima" proglašena je za najlepsu pesmu o Limu na bjelopoljskim limskim susretima,2005. godine. Roman "Zaljubljeni ringišpili" nagrada Kritike dečjeg žirija Beograda "Dositej" za 2008. godinu. Dobitnik je nagrade "Maslinov vijenac", Međunarodnog festivala dečjeg stvaralaštva i stvaralaštva za djecu "Susreti pod Starom maslinom" u Baru za 2010. godinu, za ukupno stvaralaštvo za djecu. Dobitnik je pesnicke nagrade "Zlatni ključic" za 2012. godinu za stvaralaštvo za decu, međunarodnog festivala poezije "Smederevska pesnička jesen".

Bibliografija 
 "Pozni letači", poezija (autorsko izdanje, Beograd, 1971)
 "Druga java", poezija ("Bagdala", Kruševac, 1973)
 "Razgovor žeđi", poezija ("Stražilovo", Novi Sad, 1978)
 "Ako se setiš", poezija za decu ("Stražilovo", Novi Sad, 1985, drugo, dopunjeno izdanje 1986)
 "Navala praznine", poezija ("Nova knjiga", Beograd, 1988)
 "Čudna staza", poezija za djecu ("Novo delo", Beograd, 1988)
 "Selice", poezija za decu ("IP Knjiga", Beograd, 1990)
 "Ključ", pripovijetke ("Univerzitetska riječ", Nikšić, 1991)
 "Šta tu ima da se krije", poezija za djecu ("Knjigoteka", Beograd, 1994, dva izdanja)
 "Kad jabuka zarumeni", izbor poezije i proze za djecu ("Srempublik", Beograd, 1996, drugo izdanje 1997)
 "Pričest, poezija" ("Prosveta", Beograd, 1997)
 "Zvjezdano ždrijebe", roman za djecu i omladinu (BMG, Beograd, 1997, Bookland, Beograd, drugo izdanje, 2004)
 "Prenoćen život", antologija boemske pozije ("Interpres", Bograd, 1997, s Ratkom Čolakovićem)
 "Raširi ruke", izbor poezije za djecu ("Grigorije Božović", Priština, 1998)
 ''"Još me ima", poema (Interpress, Beograd, 2000, JP kulturni centar Bar, treće izdanje, 2004)
 "Još me ima", poema (Interpress, Beograd, drugo bibliofilsko izdanje, 2000)
 "Šapnula mi breza" izabrane i nove pesme za decu (Nolit, Beograd, 2001)
 "More na jedanaestom spratu", priče za decu (Narodna knjiga - Alfa, Beograd, 2001)
 "Naše leto", roman za decu i roditelje (Narodna knjiga - Alfa, Beograd, 2002)
 "Bolje vas našli", sa Gradimirom Stojkovićem, izbor poezije i proze za decu (pet izdanja, prvo Srpska knjiga, Ruma, 2002)
 "Ringišpil u mojoj glavi", roman za mlade (Narodna knjiga - Alfa, Beograd, 2003, 2005)
 "Ringišpil morska šema", roman za mlade (Narodna knjiga - Alfa, Beograd, 2005)
 "Zaljubljeni ringišpili, roman za mlade (Narodna knjiga - Alfa, Beograd, 2008, 2009)
 "Neko drugi", roman (Čigoja štampa, Beograd i Narodna biblioteka "Dsitej Obradović", Stara Pazova, 2009)
 "Da ti šapnem", pesme i priče za decu, izbor (Narodna biblioteka "Žarko Zrenjanin", Zrenjanin, 2010)
 "Ringišpil za dvoje", roman za mlade (Bookland, Beograd, 2010)
 "U svom ramu", poezija (Partenon, Beograd, 2011)
 "Pamtiću", izabrane pesme za decu (Međunarodni festival poezije "Smederevska pesnička jesen", Smederevo, 2012)
 "Ringišpil za troje" roman za mlade (Bookland, Beograd, 2013)
   ==Izvor==
 Bibliotekari stvaraoci 

Srpski pisci
Srpski bibliotekari
Authority control